KIRJALLINEN KYSYMYS E-1399/03 esittäjä(t): Mihail Papayannakis (GUE/NGL) komissiolle. Kuluttajien luottamus — direktiivi 93/13/ETY.



Virallinen lehti nro 280 E , 21/11/2003 s. 0136 - 0137



KIRJALLINEN KYSYMYS E-1399/03 esittäjä(t): Mihail Papayannakis (GUE/NGL) komissiolle (16. huhtikuuta 2003) Aihe: Kuluttajien luottamus direktiivi 93/13/ETY Kuluttajasopimusten kohtuuttomat ehdot ovat jäsenvaltioiden ja kansallisten viranomaisten erityinen huolenaihe. Komissio on löytänyt todisteita kuluttajat suojattomiksi jättävistä kohtuuttomista ehdoista CLAB-hankkeen ja neuvoston direktiivin 93/13/ETY(1) soveltamista koskevan kertomuksen yhteydessä. Aikooko komissio tehostaa valvontaa, jolla pyritään estämään kohtuuttomat ehdot sopimuksissa tai ainakin käsittelemään asiaa? Mitä se aikoo tehdä rajoittaakseen kohtuuttomia ehtoja (verot) lainasopimuksissa, jotka tehdään rahoituslaitosten ja pankkien sekä yrittäjien välillä, jotka ovat aiheuttaneet suurta hämminkiä Euroopassa (Euroopan markkinoiden epätasapaino) rajoitetun vastuun, liian suurten takuiden ja tiedon puutteen vuoksi ja jotka vaarantavat pankkien ja kuluttajien välisten suhteiden tasapainon? (1) EYVL L 95, 21.4.1993, s. 29. David Byrnen komission puolesta antama vastaus (18. kesäkuuta 2003) Kuten arvoisa parlamentin jäsen totesi, komissio tukee jo jäsenvaltioita kuluttajasopimusten kohtuuttomista ehdoista 5. huhtikuuta 1993 annetun neuvoston direktiivin 93/13/EY soveltamisessa päivittämällä jatkuvasti CLAB-tietokantaa, joka käsittää nykyään noin 9 000 merkintää kohtuuttomista ehdoista. Heinäkuussa 1999 järjestettiin konferenssi direktiivistä. Yksi konferenssin työryhmistä tarkasteli kohtuuttomia ehtoja koskevan direktiivin soveltamista rahoituspalveluihin ja uusiin teknologioihin. Työryhmän työn tulokset on julkaistu asiakirjassa Kohtuuttomia ehtoja koskeva direktiivi Viiden vuoden soveltaminen. Myös komissio on julkaissut 27. huhtikuuta 2000 kertomuksen kuluttajasopimusten kohtuuttomista ehdoista annetun direktiivin 93/13/ETY soveltamisesta(1). Komissio on siis suhtautunut hyvin vakavasti valvontatehtäväänsä ja tarjoaa lainsäädännön soveltajille tukea toimivaltansa rajoissa. Direktiivin päivittäinen valvominen on kuitenkin jäsenvaltioiden vastuulla. Komissio on kuitenkin kuluttajapoliittisessa strategiassaan sitoutunut tarkastelemaan yhteisön kuluttajalainsäädäntöä hyvän kauppatavan vastaisista käytännöistä parhaillaan valmisteltavan puitedirektiivin antamisen jälkeen. Lisäksi 12. helmikuuta 2003 annetun Euroopan sopimusoikeuden yhdistämistä koskevan toimintasuunnitelman(2) mukaisilla toimilla on vaikutusta kohtuuttomia ehtoja koskevan direktiivin uudistamiseen osana sopimusoikeussäännöstöä. Kulutusluottosopimusten osalta kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä 22. joulukuuta 1986 annettu neuvoston direktiivi 87/102/ETY(3), sellaisena kuin se on viimeksi muutettuna 16. helmikuuta 1986 annetulla parlamentin ja neuvoston direktiivillä 98/7/EY(4), takaa jo jonkinlaisen suojan. Komissio ehdotti syyskuussa 2002 perusteellisesti tarkistettua direktiiviä(5), jota käsitellään parhaillaan. Ehdotuksessa komissio esittää säännöstä, joka koskee kuluttajille myönnettäviin luottoihin liittyviä kohtuuttomia ehtoja. Uudessa artiklassa on tarkoitus luoda tilapäinen luettelo kohtuuttomista sopimusehdoista rajoittamatta direktiivin 93/13/ETY soveltamista. (1) KOM(2000) 248 lopullinen. (2) EYVL C 63, 15.3.2003. (3) EYVL L 42, 12.2.1987. (4) EYVL L 101, 1.4.1998. (5) EYVL C 331 E, 31.12.2002.